somu9/iisc_mono_hindi_female huggingface dataset:
इसके पश्चात औरंगजेब ने मराठों को पराजित करने के लिए अपनी सारी शक्ति केंद्रित की । उसने मराठी प्रदेश पर चाराें ओर से हमले किए ।
मुगल सेना का प्रतिकार करते समय मराठा सेनापति हंबीरराव मोहिते वीरगति को प्राप्त हुआ । फलस्वरूप संभाजी महाराज का सेना पक्ष दुर्बल हो गया ।
यद्यपि संभाजी महाराज युद्ध की दौड़-धूप में निरंतर व्यस्त रहे .
फिर भी अपने राज्य प्रशासन के प्रति लापरवाह नहीं रहे ।
स्वराज्य के विरुद्ध विद्रोह करने वाले तथा सामान्य प्रजा को कष्ट पहुँचाने वाले वतनदारों अथवा जागीदारों को कठोर दंड दिया ।
महारानी येसूबाई को राज्य प्रशासन के अधिकार दिए. उनकी अपनी मुद्रा बनवाकर दी ।
संभाजी महाराज को संस्कृत भाषा के साथ कई भाषाएँ अवगत थीं । उन्होंने ग्रंथ भी लिखे ।
राजनीति पर लिखे गए प्राचीन भारतीय ग्रंथों का अध्ययन किया और उन ग्रंथों का सार उन्होंने ‘बुधभूषण’ ग्रंथ में प्रस्तुत किया ।
औरंगजेब संभाजी महाराज को मात देने के प्रयत्नाें की पराकाष्ठा कर रहा था ।
उसने मुक़र्रब ख़ान को कोल्हापुर प्रांत में नियुक्त किया था ।
मुकर्रब खान को समाचार मिला कि संभाजी महाराज कोकण में संगमेश्वर नामक स्थान पर हैं।
उसने छापा मारकर संभाजी महाराज को बंदी बनाया। उन्हें औरंगजेब के सामने लाया गया ।
संभाजी महाराज ने उसके सामने अपना आत्मसम्मान नहीं त्यागा। इसके बाद बादशाह के आदेश पर {११}{ग्यारह} मार्च {१६८९}{सोलह सौ नवासी} को उनकी अति क्रूरतापूर्वक हत्या की गई ।
मराठों के छत्रपति संभाजी महाराज ने अपने स्वाभिमान की रक्षा करते हुए वीरतापूर्वक मृत्यु का सामना किया । उनके बलिदान से प्रेणा लेकर अब मराठों ने मुगलों के विरुद्ध अपना संघर्ष अधिक प्रखर किया ।
राजाराम महाराज शिवाजी महाराज के द्वितीय बेटे थे । उनका जन्म {२४}{चौबीस} फरवरी {१६७०}{सोलह सौ सत्तर} को रायगढ़ में हुआ ।
संभाजी महाराज की मृत्यु के पश्चात वे छत्रपति बने। औरंगजेब को लगा कि मराठों का राज्य जीतने का उसका स्वप्न अब पूरा होगा ।
परिणामत: उसने रायगढ़ को घेरने के लिए जुल्फिकार खान को भेजा ।
उस समय राजाराम महाराज और उनकी पत्नी महारानी ताराबाई, संभाजी महाराज की पत्नी येसूबाई और उनका बेटा शाहू रायगढ़ में ही थे ।
इन सभी का एक ही स्थान पर रहना असुरक्षित था ।
इस स्थिति में येसूबाई ने इस विकट संकट का सामना बड़े धैर्य के साथ किया ।
किसी भी हालत में मुगलों के सामने घुटने नहीं टेकने हैं, यह निश्चय कर उन्होंने रायगढ़ पर महत्त्वपूर्ण राजनीतिक निर्णय लिए ।
इसके अनुसार यह नीति तय की गई कि राजाराम महाराज रायगढ़ के घेरे से बाहर निकलें और आवश्यकता पड़ने पर जिंजी जाएँ तथा महारानी येसूबाई अपने नेतृत्व में रायगढ़ पर युद्ध करें ।
येसूबाई ने छत्रपति पद पर अपने बेटे को न बिठाकर राजाराम महाराज को छत्रपति पद देने का निर्णय किया ।
यह निर्णय स्वराज्य के प्रति उनका प्रेम और स्वार्थत्याग की पराकाष्ठा का उदाहरण है ।
उन्होंने अपने और अपने पुत्र के प्राणों की परवाह न करते हुए मराठों के छत्रपति को सुरक्षित रखा ।
पांच अप्रैल सोलह सौ नवासी को राजाराम महाराज अपने कुछ सहयाेगियों के साथ रायगढ़ के घेरे से निकल गए ।
उन्होंने दक्षिण में जिंजी जाने का निर्णय किया । जिंजी का किला अभेद्य था । इस किले को जीतना मुगलों के लिए सरल नहीं था।
प्रह्लाद निराजी, खंडो बल्लाल, रूपाजी भोसले आदि विश्वसनीय सहयोगियों को अपने साथ लेकर राजाराम महाराज जिंजी पहुँचे ।
मुगलों की सामर्थ्य के आगे रायगढ़ का युद्ध लंबे समय तक जारी रखना कठिन था ।
मुगलों ने नवंबर {१६८९}{सोलह सौ नवासी} में रायगढ़ अपने अधिकार में कर लिया और महारानी येसूबाई तथा शाहू को बंदी बनाया ।
जिंजी को प्रस्थान करते समय राजाराम महाराज ने मुगलों के विरुद्ध संघर्ष जारी रखने का दायित्व रामचंद्रपंत (अमात्य, शंकराजी नारायण सचिव,) संताजी घोरपड़े और धनाजी जाधव काे सौंपा था ।
मराठों की दृष्टि से यह निर्णायक स्थिति थी ।
औरंगजेब ने कई मराठी सरदारों को वतनदारी और जागीरें देकर अपने पक्ष में कर लिया था ।
राजाराम महाराज ने भी औरंगजेब के प्रत्युत्तर में यही नीति अपनाई ।
उनके द्वारा आश्वासन दिया गया कि जो मराठी सरदार मुगल प्रदेश जीतेगा; उस सरदार को वह प्रदेश जागीर के रूप में दिया जाएगा ।
छत्रपति द्वारा दिए गए आश्वासन के कारण अनेक वीर- पराक्रमी सरदार आगे बढ़े ।
उन्होंने मुगल प्रदेश पर धड़ल्ले के साथ आक्रमण प्रारंभ किए । कई मुगल सेनानियों को पराजित किया ।
इस पराक्रम में संताजी और धनाजी सबसे आगे थे । उनके अप्रत्याशित हमले और गुरिल्ला युद्ध नीति के आगे मुगलों को अपनी विपुल साधन सामग्री और भारी-भरकम तोपखाने का उपयोग करना कठिन हो गया ।
पर्याप्त किले, प्रदेश और धन न होने पर भी मराठों ने मुगलों को ऐसा तंग किया कि उन्हें भागने के लिए राह भी न मिली ।
एक बार तो संताजी घोरपड़े और विठोजी चव्हाण ने औरंगजेब की छावनी पर अचानक आक्रमण किया और उसके खेमे के ऊपर लगा सोने का कलश काटकर ले गए ।
रायगढ़ को अपने अधिकार में कर लेने के बाद औरंगजे़ब ने जु़ल्फिकार खान को दक्षिण में जिंजी के अभियान पर भेजा ।
उसने जिंजी को घेर लिया । लगभग आठ साल तक मराठे पराकाष्ठा के साथ जिंजी किले का युद्ध करते रहे ।
संताजी और धनाजी ने घेरा डाले हुए मुगल सैनिकों पर बाहर से प्रखर हमले किए ।
अंततः राजाराम महाराज घेरे से निकलकर महाराष्ट्र में लौट आए ।
इसके पश्चात जु़ल्फिकार खान ने जिंजी किला जीता ।
राजाराम महाराज के महाराष्ट्र में लौट आने से मराठों में वीरता का संचार हुआ ।
उन्होंने मुगलों के अधिकारवाले खान्देश, वह्हाड़, बागलाण प्रदेशों पर हमले किए ।
राजाराम महाराज ने अपनी सूझ-बूझ और कूटनीति से संताजी और धनाजी जैसे सैकड़ों वीर मराठा तैयार किए ।
उनमें स्वराज्य रक्षण की प्रेणा निर्माण करने का उल्लेखनीय कार्य किया परंतु यह सब कुछ चल रहा था;
राजाराम महाराज स्वभाव से विचारशील और मिलनसार थे । मराठी राज्य के सभी पराक्रमी वीरों को उन्होंने एक सूत्र में बॉंधा ।
उनमें एकता निर्माण की और चेतना फूॅंकी । संभाजी महाराज की मृत्यु के बाद {११}{ग्यारह} साल तक उन्होंने औरंगजेब के साथ धैर्यपूर्वक और जीवटता से प्रखर संघर्ष किया ।
बड़े विकट समय में राजाराम महाराज ने स्वराज्य की रक्षा की । राजाराम महाराज का यह सबसे बड़ा उल्लेखनीय कार्य है।
रियासत गो. स. सरदेसाई ने छत्रपति राजाराम का वर्णन करते हुए उनके लिए ‘स्थिरबुद्धि’ विशेषण का उपयोग किया है ।
छत्रपति राजाराम महाराज की मृत्यु के पश्चात औरंगजेब को लगा कि अब हमने विजय पा ली परंतु स्थिति बड़ी विपरीत थी ।
औरंगजेब एक के बाद दूसरी लड़ाई जीतता जा रहा था परंतु वह समग्र युद्ध जीत नहीं पा रहा था ।
अत्यंत विपरीत परिस्थिति में स्वराज्य की बागडाेर हाथ में लेने के लिए राजाराम महाराज की वीरांगना पत्नी महारानी ताराबाई आगे बढ़ीं ।
सैनिकी प्रबंधन और राज्य प्रशासन के विषय में पति के रहते उनकी ख्याति दूर-दूर तक फैली हुई थी ।
छत्रपति राजाराम महाराज की मृत्यु के पश्चात महारानी ताराबाई ने अपने सरदारों की सहायता से अति प्रतिकूल स्थिति में स्वतंत्रता युद्ध को पूरे प्रयास से जारी रखा ।
औरंगजेब ने मराठों के प्रदेश सातारा, पन्हाला जीत लिए तो मराठे मुगलों के मध्य प्रदेश, गुजरात तक बढ़ गए ।
ताराबाई ने युद्ध क्षेत्र काे फैला दिया। कृष्णाजी सावंत, खंडेराव दाभाड़े, धनाजी जाधव, नेमाजी शिंदे जैसे सरदार महाराष्ट्र के बाहर मुगलों के साथ संघर्ष करने लगे ।
यह युद्ध का पलड़ा बदलते जाने का संकेत था ।
महारानी ताराबाई ने सात वर्ष संघर्ष किया और राज्य की रक्षा की ।
संपूर्ण प्रशासन को अपने नियंत्रण में लेकर सभी सरदारों को स्वराज्य के कार्य से जोड़ दिया ।
मराठे सरदार सिरोंज, मंदसौर, मालवा तक पहुँचकर मुगलों के साथ लड़ने लगे ।
खाफी़ खान ने लिखा है, राजाराम की पत्नी ताराबाई ने विलक्षण घमासान मचाया ।
इसमें उनके सैनिकी नेतृत्व आौर युद्ध अभियानों के प्रबंध के गुण प्रखरता से प्रकट हुए।
परिणामतः मराठों के आक्रमण और युद्ध की गतिमानता दिन-प्रति-दिन बढ़ती गई ।
इस प्रकार छत्रपति शिवाजी महाराज के पराक्रम और वीरता की विरासत का निर्वाह महारानी ताराबाई ने किया ।
मराठों के आक्रामक आक्रमणों से औरंगजेब हताश हो गया । मुगल-मराठों का यह संघर्ष लगातार पच्चीस वर्ष चल रहा था ।
मराठों को पराजित करना मुगलों के लिए संभव न हुआ ।
मराठों का यह स्वतंत्रता युद्ध मुगल सत्ताधीशों की साम्राज्य लालसा और मराठों के मन में स्थित स्वतंत्रता की आकांक्षा के बीच का युद्ध था ।
इसमें मराठों की विजय हुई । यही नहीं बल्कि औरंगजेब की मृत्यु के कारण जो राजनीतिक रिक्तता कालांतर में उत्पन्न हो गई थी; उसको भरने में मराठा अग्रसर रहे ।
उन्होंने दिल्ली के सिंहासन पर अंकुश रखते हुए लगभग संपूर्ण भारत का शासन चलाया और उसकी रक्षा भी की ।
परिणामतः अठारहवीं शताब्दी को मराठों की शताब्दी कहा जाता है । इस शताब्दी के मराठों के कार्य और पराक्रम का इतिहास हम अगले पाठ में देखेंगे ।
मराठों द्वारा लड़े गए स्वतंत्रता युद्ध के प्रारंभ में मुगल सत्ता आक्रामक थी तो मराठों की नीति सुरक्षात्मक थी।
स्वतंत्रता युद्ध के अंत में स्थिति उलट गई । मराठों ने आक्रमण की और मुगलों ने सुरक्षा की नीति अपनाई।
अठारहवीं शताब्दी के उत्तरार्ध में मराठों ने मुगलों को पराजित कर लगभग संपूर्ण भारत में अपनी सत्ता का विस्तार किया ।
औरंगजेब की मृत्यु के पश्चात दिल्ली की सत्ता को लेकर उसके पुत्रों में संघर्ष प्रारंभ हुआ ।
शाहजादा आजमशाह दक्षिण में था । राज सिंहासन पाने के लिए वह बड़ी तत्परता से दिल्ली की आोर चल पड़ा । राजपुत्र शाहू उसके अधिकार में थे ।
आजमशाह ने सोचा कि यदि शाहू महाराज को मुक्त किया जाए तो महारानी ताराबाई और शाहू महाराज के बीच छत्रपति की गद्दी को लेकर विवाद उत्पन्न होगा और मराठी सत्ता निर्बल हो जाएगी ।
इसलिए उसने शाहू महाराज को मुक्त किया।मुक्त होते ही शाहू महाराज महाराष्ट्र की ओर चल पड़े ।
पुणे जिले में भीमा नदी के किनारे खेड़ नामक स्थान पर शाहू महाराज और महारानी ताराबाई के सैनिकों के बीच युद्ध हुआ। इस युद्ध में शाहू महाराज की विजय हुई ।
उन्होंने सातारा को जीत लिया और स्वयं का राज्याभिषेक करवाया । सातारा मराठा राज्य की राजधानी बनी ।
कुछ समय तक शाहू महाराज और महारानी ताराबाई के बीच का विरोध जारी रहा ।
सतरह सौ दस ईसवी में महारानी ताराबाई ने पन्हालगढ़ पर अपने अल्पायु पुत्र शिवाजी की छत्रपति के रूप में घोषणा की ।
तब से मराठाशाही में सातारा राज्य के अलावा कोल्हापुर का स्वतंत्र राज्य अस्तित्व में आया।
शाहू महाराज का पूर्व जीवन मुगलों की छावनी में बीता था । अतः उन्होंने मुगलों की राजनीति को बहुत निकट से देखा था ।
उत्तर भारत की राजनीति की बारीकियाँ उनके ध्यान में आ गई थीं ।
मुगल सत्ता के शक्तिशाली पक्ष और दुर्बल पक्ष से वे भली-भॉंति अवगत हो गए थे ।
इसके अलावा मुगल दरबार के प्रभावशाली लोगों से उनका परिचय भी हुआ था ।
मराठों के राज्य को नष्ट करना; यह पहले से औरंगजेब की नीति थी परंतु उसके उत्तराधिकारियों ने इस नीति का त्याग किया था ।
फलतः अब मुगल सत्ता के साथ संघर्ष करने के स्थान पर उसके रक्षक के रूप में आगे आना और इसी में से अपनी सत्ता का विस्तार करना;
यह नई राजनीतिक नीति मराठों ने अपनाई । नए मंदिर का निर्माण करवाने से जो पुण्य प्राप्त होता है, वही पुण्य पुराने मंदिर के जीर्णोद्धार करने से मिलता है; यह नीतिसूत्र था।
मुगल सत्ता को जितना भय पश्चिमोत्तर से होने वाले ईरानी, अफगानी आक्रमणों से था; उतना ही खतरा आस-पास के स्थानीय सत्ताधीशों-पठान, राजपूत, जाट, रुहेलों से था ।
इसके अलावा दरबार में चलने वाली प्रतिस्पर्धा और आपसी संघर्ष के कारण भी मुगल सत्ता भीतर से खोखली हो चुकी थी।
मुगलों की कैद से शाहू महाराज के मुक्त होने के बाद उन्होंने बालाजी विश्वनाथ भट को पेशवा बनाया ।
कोकण के श्रीवर्धन गाँव का था । वह पराक्रमी और अनुभवी था । उसने अनेक सरदारों को यह समझा-बुझाकर कि शाहू महाराज ही मराठी सत्ता के सच्चे अधिकारी हैं; उन्हें शाहू महाराज के पक्ष में कर लिया ।
कान्होजी आंग्रे मराठी नौसेना का प्रमुख था । उसने ताराबाई का पक्ष लिया और शाहू महाराज के प्रदेशों पर हमले किए ।
शाहू महाराज के सम्मुख जटिल स्थिति उत्पन्न हो गई । इस स्थिति में उन्होंने बालाजी को कान्होजी आंग्रे के विरुद्ध भेजा।
बालाजी ने युद्ध टालकर कूटनीति से कान्होजी को शाहू महाराज के पक्ष में कर लिया ।
औरंगजे़ब की मृत्यु के बाद दिल्ली के दरबार में फूट और अराजकता की स्थिति उत्पन्न हेू गई ।
वहाँ सैयद भाइयों-अब्दुल्ला और हुसैन अली का प्रभुत्व निर्माण हो गया था ।
बालाजी ने उनकी सहायता से सतरह सौ उन्नीस ईसवी में मुगल शासक से दक्खन के मुगल प्रदेश के कुछ स्थानों से चौथ तो कुछ स्थानों से सरदेशमुखी वसूल करने के आदेशपत्र प्राप्त किए ।
चौथ का अर्थ भू-राजस्व का एक चौथाई हिस्सा तथा सरदेशमुखी का अर्थ संपूर्ण भू-राजस्व का दसवाँ हिस्सा होता है ।
बालाजी विश्वनाथ की मृत्यु के बाद शाहू महाराज ने सतरह सौ बीस ईसवी में उसके बेटे बाजीराव को पेशवा पद पर नियुक्त किया ।
उसने अपने पेशवा पद के बीस वर्ष के कार्यकाल में मराठी सत्ता का विस्तार किया ।
मुगल शासक फर्रूकसियर ने निजाम-उल-मुल्क को दक्खन के सूबेदार के रूप में नियुक्त किया ।
{१७१३}{सत्रह सौ तेरह} ईसवी में निजाम ने हैदराबाद में अपना स्वतंत्र अस्तित्व निर्माण करने का प्रयास किया ।
मुगल शासक ने मराठों को दक्षिण के मुगल प्रदेश से चौथ और सरदेशमुखी वसूल करने के अधिकार दिए थे ।
बाजीराव ने निजाम पर अंकुश लगाने का निश्चय किया । उसने औरंगाबाद के समीप पालखेड़ में निजाम को पराजित किया ।
चौथ-सरदेशमुखी वसूल करने के मराठों के अधिकार को निजाम ने स्वीकार किया ।
बाजीराव जानता था कि मुगल सत्ता दुर्बल हो चुकी है । इसलिए उत्तर में सत्ता का विस्तार करने के लिए अधिक अवसर है ।
शाहू महाराज ने बाजीराव की इस नीति का समर्थन किया ।
वर्तमान मध्य प्रदेश में मालवा क्षेत्र है। यह क्षेत्र मुगलों के अधिकार में था ।
बाजीराव ने अपने भाई चिमाजी अप्पा के नेतृत्व में मल्हारराव होलकर, राणोजी शिंदे और उदाजी पवार को मालवा में भेजा । वहाँ उन्होंने अपने केंद्र स्थापित किए ।
वर्तमान मध्य प्रदेश और उत्तर प्रदेश के झॉंसी, पन्ना, सागर आदि नगरों के परिसर का प्रदेश बुंदेलखंड है ।
उसने छत्रसाल को पराजित किया । तब छत्रसाल ने बाजीराव से सहायता की प्रार्थना की ।
बाजीराव विशाल सेना लेकर बुंदेलखंड पहुँचा । उसने बंगश को पराजित किया । छत्रसाल ने बाजीराव का बड़ा सम्मान किया ।
इस प्रकार मराठों ने मालवा और बुंदेलखंड में अपना वर्चस्व स्थापित किया ।
बाजीराव ने मुगल शासक से मालवा की सूबेदारी माँगी । मुगल शासक ने यह माँग अस्वीकार की । अतः मार्च {१७३७}{सत्रह सौ सैंतीस} ईसवी में बाजीराव दिल्ली पर आक्रमण करने के उद्देश्य से दिल्ली की सीमा पर जा पहुँचा।
बाजीराव के आक्रमण से मुगल शासक परेशान हो गया । दिल्ली की रक्षा करने हेतु उसने निजाम को बुला लिया ।
विशाल सेना के साथ निजाम ने बाजीराव पर आक्रमण किया । बाजीराव ने उसे भोपाल में पराजित किया ।
कोकण के तटीय क्षेत्र में वसई, ठाणे पुर्तगालियों के अधिकार में थे। पुर्तगाली शासक प्रजा पर अत्याचार करते थे ।
बाजीराव ने अपने भाई चिमाजी अप्पा को उनका दमन करने के लिए भेजा ।
उसने ठाणे और आसपास का प्रदेश जीत लिया । इसके पश्चात {१७३९}{सत्रह सौ उनतालीस} ईसवी में उसने वसई के किले को घेर लिया ।किला बहुत मजबूत था ।
परिणामतः वसई का किला और पुर्तगालियाें का बहुत बड़ा प्रदेश मराठों के अधिकार में आया ।
ईरान का शासक नादिरशाह ने भारत पर आक्रमण किया ।
शाहू महाराज के आदेश पर बाजीराव विशाल सेना लेकर उत्तर की ओर चल पड़ा ।
बाजीराव उत्तम सेनानी था । बाजीराव ने अपनी वीरता और पराक्रम से उत्तर भारत में मराठों का वर्चस्व स्थापित किया ।
उसने मराठी सत्ता को संपूर्ण भारत के स्तर पर एक शक्तिशाली सत्ता के रूप में स्थान प्राप्त करवाया ।
उसके कार्यकाल में शिंदे, होलकर, पवार, गायकवाड़ घराने आगे आए ।
बाजीराव के पश्चात शाहू महाराज ने उसका बेटा बालाजी बाजीराव अर्थात नानासाहेब को पेशवा के वस्त्र दिए ।
नादिरशाह के आक्रमण के बाददिल्ली में अस्थिरता उत्पन्न हो गई थी ।
इस स्थिति में नानासाहेब ने उत्तर में मराठी सत्ता को दृढ़ करने का प्रयास किया ।
इस कालावधि में अहमदशाह अब्दाली ने पानीपत में मराठों के सम्मुख चुनौती खड़ी की ।
इस पाठ में हम इन सभी घटनाओं की जानकारी प्राप्त करेंगे ।
अयोध्या प्रांत की पश्चिमोत्तर दिशा से सटे हिमालय के तलहटीवाले प्रदेश को अठारहवीं शताब्दी में रुहेलखंड कहते थे ।
अफगानिस्तान से आए हुए पठान इस क्षेत्र में स्थायी रूप में बस गए थे ।
इन पठानों को रुहेले कहते थे । गंगा-यमुना नदियों के दोआब प्रदेश में इन रुहेलों ने उत्पात मचा रखा था ।
उनका दमन करने के लिए अयोध्या के नवाब ने मराठों को आमंत्रित किया। मराठों ने रुहलों का दमन किया ।
अफगानिस्तान का शासक अहमदशाह अब्दाली को भारत की संपत्ति के प्रति आकर्षण था ।
सत्रह सौ इक्यावन ईसवी उसने पंजाब पर आक्रमण किया |उस समय मुगल प्रदेश में अराजकता की स्थिति उत्पन्न हुई थी ।
दिल्ली की रक्षा करने के लिए मराठों से बढ़कर किसी भी दूसरी सत्ता में यह सामर्थ्य नहीं थी ।
अतः मुगल शासक ने सतरह सौ बावन ईसवी मे अप्रैल महीने में मराठों के साथ समझौता किया ।
इस समझौते के अनुसार मराठाें ने रुहेले, जाट, राजपूत, अफगान आदि शत्रुओं से मुगल सत्ता की रक्षा करना स्वीकार किया।
उसके बदले में मराठों को नकद राशि मिलने वाली थी ।
इसके अतिरिक्त उन्हें पंजाब,मुलतान, राजपूताना, सिंध और रुहेलखंड से चौथ वसूल करने के अधिकार प्राप्त हुए ।
साथ ही अजमेर और आगरा प्रांतों की सूबेदारी दी गई ।
इस समझौते के अनुसार छत्रपति की ओर से पेशवा ने शिंदे-होलकर की सेनाओं को दिल्ली की रक्षा करने हेतु रवाना किया ।
मराठे दिल्ली की ओर निकल चुके हैं; यह समाचार प्राप्त होते ही अब्दाली अपने देश को लौट गया ।
मराठे पड़ाव-दर-पड़ाव पार करते हुए दिल्ली पहुँचे ।
मराठों के कारण ही अब्दाली का संकट टला; यह मानकर मुगल शासक ने उन्हें मुगल सूबों की चौथ वसूलने का अधिकार दे दिया ।
इन सूबों में काबुल, कंधार और पेशावर का भी समावेश था ।
ये सूबे पहले मुगल साम्राज्य के हिस्से थे लेकिन अब वे हिस्से अब्दाली के अफगानिस्तान में थे ।
समझौते के अनुसार ये सूबे अब्दाली से जीतकर पुनः मुगल साम्राज्य से जोड़ना मराठों का कर्तव्य था ।